
A magyar genetikus és diagnosztikus talajosztályozási rendszerek összehasonlítása és felülvizsgálata egy választott mintaterületen

A talajtan fiatal tudományág létére folyamatosan fejlődik és csatlakozik a napjainkat érintő környezeti problémákhoz kapcsolódó problémák vizsgálatához. A digitális eszköztárak fejlődésével ez a tendencia egyre gyorsabb. Ez a fejlődés mind a hazai, mind a nemzetközi talajleíró módszertanokon is nyomon követhető és a digitális talajtérképezés és precíziós mezőgazdaság megjelenésével szükségszerűvé is vált. Fontos számunkra, hogy a hazai és nemzetközi módszertanok közelítsenek egymáshoz, elősegítve ezzel is az egységes rendszerbe való adaptálását. Jelen kutatásban egy talajtani sokszínűséget mutató területen hasonlítjuk össze az egyes talajtípusokat és alkalmazzuk a diagnosztikus talajosztályozási rendszert. A módszertani egységesítés és a diagnosztikai szemléletű talajosztályozási rendszer alkalmazásnak előnye, hogy segítségével a nagyban egyszerűsödik a terepi leírások, ezáltal a genetikus talajtérképezés munkafolyamata is.



